Diari Oficial de la Generalitat Valenciana


Sumari del DOGV 4172, del 21-01-2002 (2002/334)

ORDRE de 28 de desembre de 2001, de la Conselleria de Cultura i Educació, per la qual es convoca concurs públic per a la concessió de beques per a l'estudi de la cultura valenciana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4172

Data del DOGV
:   21-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/334


Data del document
:   28-12-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * cultura regional
    * biblioteca
    * ajuda pública
    * assignació per estudis
    * suport econòmic

ORDRE de 28 de desembre de 2001, de la Conselleria de Cultura i Educació, per la qual es convoca concurs públic per a la concessió de beques per a l'estudi de la cultura valenciana. [2002/M334]
  
La Biblioteca Valenciana s'ha configurat com el principal referent bibliotecari de la Comunitat Valenciana i conserva un patrimoni bibliogràfic importantíssim per al coneixement de la cultura valenciana, la major part del qual és desconegut pels investigadors i el públic en general. És per això pel que des de la Conselleria de Cultura i Educació es vol promoure la investigació, l'estudi i l'edició dels fons documentals conservats, tant en l'esmentada biblioteca com en altres centres que conserven fons documentas i bibliogràfics valencians, amb la finalitat de promoure l'estudi de la cultura valenciana.
  
Per això, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió de cinc beques per a l'estudi de la cultura valenciana, tant en la Biblioteca Valenciana com en altres centres que conserven fons documentals i bibliogràfics valencians, les quals es repartixen de la següent manera:
  
- Una beca d'investigació sobre la figura de Nicolau Primitiu: empresari valencià.
  
- Una beca d'investigació per a l'estudi i la descripció dels fons sobre aigües de la Biblioteca Valenciana.
  
- Una beca d'investigació sobre Literatura Valenciana
  
- Una beca d'investigació per a l'estudi sobre els fons fotogràfics de la Biblioteca Valenciana
  
- Una beca d'investigació sobre fons documentals valencians del segle XVI.
  
Així mateix s'aproven les bases per les quals es regix la convocatòria, incloses com a annex a la present ordre, i els models de sol·licitud per a dites beques d'investigació.
  
Segon
  
El pagament de les beques es realitzarà a càrrec de l'aplicació pressupostària 09.79.976.73.354.23 en la línia codi comptable T3181000, per un import màxim de 60.100 euros, quedant condicionada la concessió de les beques a l'aprovació dels pressupostos de la Generalitat Valenciana per al 2002, de conformitat amb el que disposa l'Ordre de 26 de setembre de 1994, de la Conselleria d'Economia i Hisenda.
  
Disposicions addicionals
  
Única
  
Conforme a l'Ordre de 26 de setembre de 1994, de la Conselleria d'Economia, Hisenda i Ocupació, sobre tramitació anticipada d'expedients de despeses, tots els actes dictats en l'expedient de subvenció que es convoca per la present ordre s'entendran condicionats al fet que, al dictar la resolució de concessió de la subvenció, subsistisquen les mateixes circumstàncies de fet i de dret existents en el moment que es produïren aquells actes.
  
Disposicions finals
  
Primera
  
Es delega en el director general del Llibre, Arxius i Biblioteques la facultat de resoldre la concessió de les beques i se l'autoritza perquè, en l'àmbit de les seues competències, adopte les mesures necessàries per al desenrotllament i l'execució de l'esmentada ordre.
  
Segona
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o bé es podrà plantejar directament recurs contenciós administratiu, en els terminis i davant els òrgans que s'indiquen tot seguit: a) el recurs de reposició haurà d'interposar-se davant del conseller de Cultura i Educació en el termini d'un mes comptador des de l'endemà de la publicació; b) el recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 28 de desembre de 2001
  
El conseller de Cultura i Educació, ps. r. (art. 4.1. Decret 111/2000, DOGV núm. 3.798, de 21 de juliol), la subsecretària,
  
CARMEN NÁCHER PÉREZ
  
ANNEX I
  
Bases per les quals es convoca concurs públic per a la concessió de beques per a l'estudi de la cultura valenciana.
  
Primera
  
L'objecte de la convocatòria és la concessió de cinc beques per a l'estudi de la cultura valenciana, tant en la Biblioteca Valenciana com en altres centres que conserven fons documentals i bibliogràfics valencians.
  
Segona
  
Les beques tenen una dotació de 12.020 euros i els treballs d'investigació s'hauran de presentar abans del 30 de novembre de 2002
  
Cada aspirant únicament podrà triar una beca. En l'adjudicació de les beques i en la configuració de la llista d'espera corresponent a esta es tindran únicament en compte els aspirants que hi hagen optat.
  
Tercera
  
Les beques objecte de la convocatòria s'adjudicaran mitjançant concurs entre les diverses persones que hi aspiren, que reunisquen els següents requisits i els acrediten documentalment:
  
a) Ser espanyol i tenir aveïnament administratiu en qualsevol municipi de la Comunitat Valenciana, o bé hi haver nascut.
  
b) Ser llicenciats en qualsevol àrea relacionada amb el tema objecte de les beques.
  
Quarta
  
Les sol·licituds, el model de les quals figura en l'annex II, hauran de dirigir-se a la Conselleria de Cultura i Educació, Direcció General del Llibre, Arxius i Biblioteques, i es podran presentar al Registre General de la Conselleria de Cultura i Educació; a les direccions territorials de Cultura i Educació d'Alacant, Castelló o València; o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
1) El termini de presentació de les sol·licituds serà de 15 dies hàbils, comptadors a partir de l'endemà de la publicació de la convocatòria en el Diari Oficial de la Generalitat Valenciana. Els terminis que acaben en dissabtes s'entendran prorrogats fins el primer dia hàbil següent.
  
2) Les sol·licituds hauran d'acompanyar-se de la documentació següent:
  
a) Currículum.
  
b) Projecte d'investigació que haurà d'incloure el concepte i el plantejament del projecte d'investigació, les fases i la bibliografia que es pensa utilitzar.
  
c) Certificat d'empadronament. Cas de residir fora de la Comunitat Valenciana certificat de naixement.
  
d) L'imprés d'alta de tercers que apareix, com annex III de la present ordre, degudament emplenat.
  
e) Acreditar o presentar les certificacions que demostren que es troba al corrent de les obligacions tributàries, amb l'Estat i la Comunitat Valenciana, i de la Seguretat Social, en els termes establits en l'Ordre de la Conselleria d'Economia i Hisenda de 30 de maig de 1996 (DOGV de 21 de juny de 1996). L'acreditació es farà mitjançant la presentació de les certificacions escaients expedides per les corresponents agències tributàries, les tresoreries territorials de la Seguretat Social i els Serveis Territorials d'Hisenda de la Conselleria d'Economia i Hisenda, els quals es presentaran en el termini de 10 dies a partir de la concessió de la beca.
  
3) Tota la documentació s'haurà de presentar en documents originals o fotocòpies degudament compulsades. Els documents que no acomplisquen eixos requisits no seran tinguts en compte a l'hora de baremar l'expedient personal del sol·licitant.
  
4) Si la sol·licitud no reunix els requisits i documents previstos en la present base, hom requerirà l'interessat perquè, en el termini de 10 dies, complete la documentació exigida i aporte els documents escaients, amb la indicació que, cas de no fer-ho, es tindrà en compte a l'hora de dictar la resolució i es considerà que desistix de la sol·licitud, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quinta
  
Per a la valoració dels mèrits dels sol·licitants es constituïx una comissió qualificadora que la integraran:
  
President: el director general del Llibre, Arxius i Biblioteques
  
Vocals:
  
- Carmen Gómez-Senent Martínez
  
- Joan F. Mateu Bellés
  
- Francesc Pérez Moragón
  
- Vicent García Edo
  
- José Huguet Chanza
  
Secretari: el cap del Servei d'Arxius i Biblioteques, que tindrà veu i vot.
  
a) La comissió qualificadora elaborarà la seua proposta en el termini de dos mesos, comptats a partir del dia següent que acabe el termini de presentació d'instàncies, tenint facultat per a realitzar mitjançant els seus membres totes les comprovacions que estime que calen per a la qualificació del mèrits adduïts, i també la realització d'una entrevista, si ho considera oportú.
  
b) Una vegada finalitzada la corresponent valoració dels expedients de cadascun dels aspirants, la comissió qualificadora presentarà la corresponent proposta al director general del Llibre, Arxius i Biblioteques, el qual resoldrà per delegació del conseller de Cultura i Educació l'adjudicació de les beques. La resolució es publicarà en el Diari Oficial de la Generalitat Valenciana.
  
Alhora, la comissió qualificadora podrà formular proposta en el sentit que siguen declarades desertes les beques d'investigació si, al seu parer, no hi haguera concursants amb mèrits suficients per a adjudicar-les.
  
Sexta
  
Les condicions de mèrit avaluables per la comissió qualificadora i les puntuacions que s'atorgaran són les següents:
  
a) Currículum, fins a 10 punts.
  
b) Projecte d'investigació, fins a 10 punts.
  
Sèptima
  
Són obligacions del beneficiari:
  
a) Realitzar els treballs d'investigació per als quals s'ha concedit la beca en qüestió.
  
b) Acreditar davant la Conselleria de Cultura i Educació la realització de l'activitat o l'adopció del comportament, i el compliment dels requisits i les condicions que determinen la concessió o el gaudi de l'ajuda. L'acreditació es farà mitjançant la presentació del treball d'investigació per part del becari en la Direcció General del Llibre, Arxius i Biblioteques.
  
c) La submissió a les actuacions de control financer que corresponguen a la Intervenció General, en relació amb les beques concedides.
  
d) Comunicar a la Conselleria de Cultura i Educació l'obtenció d'altres beques per a la mateixa finalitat, procedents de qualssevol administracions o ens públics.
  
Octava
  
Les beques es pagaran en la seua totalitat en presentar el treball d'investigació. El treball serà revisat prèviament pels membres de la comissió qualificadora.
  
Si el becari renuncia a la beca abans del seu acabament, perdrà tots els drets relatius a la beca.
  
Novena
  
Els becaris cedixen gratuïtament a la Conselleria de Cultura i Educació els treballs realitzats, els quals restaran en propietat de la Conselleria de Cultura i Educació, i no podran ser utilitzats pels autors sense la corresponent autorització.
  
Deu
  
Tota alteració de les condicions tingudes en compte per a la concessió de les beques, i en tot cas l'obtenció concurrent de beques atorgades per altres administracions o ens públics o privats, podrà donar lloc a la revocació de la resolució de concessió.
  
L'import de les beques en cap cas podrà ésser de tal quantia que, aïlladament o en concurrència amb beques d'altres administracions públiques o d'altres ens públics o privats, supere el cost de l'activitat que ha de desenrotllar el beneficiari.
  
Onze
  
Quedarà sense efecte la concessió de la beca, després de l'audiència a la persona interessada, quan no s'haja fet l'activitat que va motivar la concessió, quan deixaran de complir-se els requisits que s'hi exigien o quan s'incompliran, sense causa que ho justifique, les condicions establides en la present convocatòria.
  
Dotze
  
Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de la beca, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què els indicis es manifesten.
  
ANNEX II
  
Sol·licitud de beca d'investigació per a l'estudi de la cultura valenciana
  
A) Dades personals
  
Nom i cognoms
  
Adreça
  
Localitat
  
Codi postal
  
Telèfon
  
DNI i NIF
  
B) Beca que sol·licita
  
C) Documentació
  
- Certificat d'empadronament/o naixement
  
- Currículum
  
- Projecte d'investigació
  
La persona sol·licitant es compromet a acceptar les bases de la present convocatòria, així com a realitzar el treball d'investigació objecte de les beques, cas de ser adjudicatària, i declara que totes les dades acadèmiques i professionals que adduïx són certes.
  
... de ... de 2002
  
(signatura)
  
CONSELLERIA DE CULTURA I EDUCACIÓ. DIRECCIÓ GENERAL DEL LLIBRE, ARXIUS I BIBLIOTEQUES.
  
A efectes de l'establert en l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, se li comunica que:
  
a) El termini màxim per a resoldre la present sol·licitud és de tres mesos, a comptar des de la data que esta haja tingut entrada en el registre de l'òrgan competent per a la tramitació, sense perjudici d'allò previst en l'article 42.5 de la mateixa llei.
  
b) L'efecte que produirà el silenci administratiu, si transcorre dit termini sense que s'haja dictat i notificat la resolució corresponent, es desestimatori de la seua sol·licitud.
  
ANNEX III
  
Manteniment de tercers. Proveïdors
  
Alta d'entitat de crèdit
  
Nom del proveïdor:
  
Adreça:
  
Població: Codi postal
  
DNI/CIF del proveïdor:
  
Denominació del compte bancari (titular):
  
Denominació de l'entitat financera:
  
Codi de l'entitat financera:
  
Denominació de la sucursal en el seu cas:
  
Codi de la sucursal:
  
N. del compte corrent: D.C.
  
Declare que són certes les dades abans esmentades i que identifiquen el compte i l'entitat financera mitjançant la qual desitge rebre els pagaments que com a proveïdor de la Generalitat Valenciana em puguen correspondre.
  
Firmat: Firma:
  
Com a:
  
DNI
  
A emplenar per la conselleria
  
Senyor/senyora
  
amb el càrrec de:
  
CERTIFICA: que les dades corresponents a l'esmentat proveïdor són certes i han sigut comprovades amb els antecedents que es troben en el nostre centre de gestió.